钦定古今图书集成/明伦汇编/闺媛典/第016卷 > 更漏子三首 前人
## 钦定古今图书集成/明伦汇编/闺媛典/第016卷 > 更漏子三首 前人

金雀钗，红粉面，花里暂时相见。知我意，感君怜，此情
须问天香作穗，蜡成泪，还是两人心意。山枕腻，锦
衾寒，觉来更漏残。

相见稀，相忆久，眉浅淡烟如柳。垂翠幕，结同心，待郎
熏绣衾。城上月，白如雪。蝉鬓美人愁绝。宫树暗，鹊
桥横。玉签初报明。

玉炉香，红蜡泪。偏照画堂秋思。眉翠薄，鬓云残。夜长
衾枕寒。梧桐树，三更雨，不道离情正苦。一叶叶，一
声声。空阶滴到明。